
वन भूमि के अन्य उपयोग हेतु ग्राम सभा की मंजूरी
2829. श्री जगत प्रकाश नड्डा: 
क्या पर्यावरण और वन मंत्री यह बताने की कृपा करेंगे कि:
(क)	क्या यह सच है कि कार्यपालक के अनुदेश के माध्यम से वनभूमि के अन्य उपयोग हेतु ग्राम सभा से मंजूरी प्राप्त करने की आवश्यकता को अनिवार्य बना दिया है, यदि हां, तो कानून के किस उपबंध के अंतर्गत ऐसा किया गया है;
(ख)	क्या सरकार को इस बात की जानकारी है कि वन अधिकार अधिनियम में यह उपबंध है कि विशिष्ट परियोजनाएं, जिनमें एक हैक्टेयर से कम वनभूमि का अन्य उपयोग किया जाना हो, के संबंध में अन्य उपयोग की अनुमति ग्राम सभा द्वारा अनापत्ति प्रमाण पत्र दिए जाने पर प्रदान की जाएगी; और 
(ग)	यदि हां, तो क्या वनभूमि के अन्य उपयोग के सभी मामलों हेतु यही प्रक्रिया अभिनि£र्धारित करते हुए ग्राम सभा द्वारा अनापत्ति प्रमाण-पत्र दिए जाने पर अनिवार्य रूप से अनुमति दे दी जाएगी, यदि नहीं तो ऐसी अपेक्षा का अनुबंध क्यों किया गया है जिसके लिए कानून में कोर्इ उपबंध नहीं है?
उत्‍तर
पर्यावरण एवं वन मंत्री 
(डॉ.एम.वीरप्‍पा मोइली)
(क) से (ग)  पर्यावरण एवं वन मंत्रालय ने 2009 में यह पाया था कि अनुसूचित जनजाति और अन्‍य पारंपरिक वन निवासी (वन अधिकारों को मान्‍य‍ता) अधिनियम, 2006 के एक जनवरी, 2008 से लागू हो जाने के बाद भी विभिन्‍न राज्‍यों और संघ राज्‍य क्षेत्रों से वन (संरक्षण) अधिनियम, 1980 के अंतर्गत प्रस्‍ताव प्राप्‍त हो रहे थे जिनमें यह अनुरोध किया जा रहा था कि वन अधिकार अधिनियम, 2006 के तहत अधिकारों का निपटान बाद में पूरा कर लिया जाए । 
तदनुसार, वन (संरक्षण) अधिनियम, 1980 के तहत बिना शर्त प्रस्‍ताव बनाने के लिए पर्यावरण एवं वन मंत्रालय ने दिनांक 3 अगस्‍त, 2009 के पत्र द्वारा सभी राज्‍यों/संघ राज्‍य क्षेत्रों को सूचित किया था कि जहां वन अधिकार अधिनियम के अधीन अधिकारों के निपटान की प्रक्रिया पूरी हो गई है अथवा वर्तमान में चल रही है, वहां राज्य /संघ राज्‍य क्षेत्रों की सरकारों को वन अधिकार अधिनियम की अन्‍य धाराओं के साथ-साथ विशेष रूप से धारा 3(1) (i), 3(1) (ड.), और 4(5) के तहत कार्रवाई शुरू करने तथा पूरी करने के प्रमाण संलग्‍न करने होंगे । प्रमाण के ये संलग्‍नक निम्‍नलिखित के रूप में होंगे:-
(क)	राज्‍य सरकार का  यह प्रमाणित करने वाला पत्र कि सभी परामर्शों और आयोजित बैठकों के रिकार्ड के साथ अपवर्तन के लिए प्रस्‍तावित समस्‍त वन क्षेत्र के लिए वन अधिकार अधिनियम के तहत अधिकारों की पहचान और निपटान की प्रक्रिया पूरी कर ली गई है;
(ख)	राज्‍य सरकार का यह प्रमाणित करने वाला पत्र कि उक्‍त अपवर्तन के प्रस्‍ताव (परियोजना और इसके कार्यान्‍वयन के पूरे विवरण के साथ देशी/स्‍थानीय भाषा में) वन निवासियों की प्रत्‍येक संबंधित ग्राम सभा के समक्ष प्रस्‍तुत किए गए हैं जो वन अधिकार अधिनियम के तहत पात्र हैं; 
(ग)	प्रत्‍येक संबंधित ग्राम सभा का पत्र जिनमें यह उल्‍लेख किया गया हो कि वन अधिकार अधिनियम के तहत समस्‍त औपचारिकताएं/प्रक्रिया पूरी कर ली गई है तथा प्रस्‍तावित अपवर्तन के प्रयोजनों और विवरणों को समझने के बाद प्रस्‍तावित अपवर्तन तथा प्रतिपूरक एवं सुधारक उपायों के लिए उन्‍होंने अपनी सहमति दे दी है;
(घ)	राज्‍य सरकार का यह प्रमाणित करने वाला पत्र कि वन अधिकार अधिनियम की धारा 3(2) के तहत यथा अपेक्षित सरकार द्वारा प्रबंधित सुविधाओं के लिए वन भूमि का अपवर्तन पूरा हो गया है तथा ग्राम सभा इसके लिए सहमति दे दी है;
(ड.)	राज्‍य सरकार का यह प्रमाणित करने वाला पत्र कि उक्‍त प्रस्‍तावों के संबंध में विचार-विमर्श और निर्णय केवल उस समय किए गए थे जब ग्राम सभा के कम से कम 50 प्रतिशत सदस्‍यों की उपस्थिति का कोरम पूरा हो गया था ;
(च)	प्रस्‍ताव के संबंध में ग्राम सभा की लिखित सहमति अथवा असहमति प्राप्‍त करना; और
(छ)	राज्‍य सरकार का यह प्रमाणित करने वाला पत्र कि वन अधिकार अधिनियम की धारा 3(1) (ड.) के अनुसार प्राचीन आदिवासी समूहों और पूर्व कृषि समुदायों, जहां लागू हो, के अधिकारों की विशेष रूप से रक्षा की गई है । 
(ज)	वन अधिकार अधिनियम के प्रचालन को प्रभावित करने वाला कोई अन्‍य पहलू ।
पर्यावरण एवं वन मंत्रालय के दिनांक 3.8.2009 के उक्‍त पत्र में यह भी उल्‍लेख है कि जिन राज्‍य सरकारों में वन अधिकार अधिनियम के अंतर्गत अधिकारों के निपटान की प्रक्रिया अभी शुरू की जानी है, उनके लिए जरूरी है कि वे इस बात के समर्थन में प्रमाण संलग्‍न करें कि वन अधिकार अधिनियम 2006 के तहत अधिकारों का निपटान प्रस्‍ताव को अंतिम रूप से अनुमोदित करने से पूर्व शुरू एवं पूरा कर लिया जाएगा । 
पर्यावरण एवं वन मंत्रालय ने दिनांक 5 फरवरी, 2013 के पत्र के द्वारा सभी राज्‍य/संघ राज्‍य क्षेत्र सरकारों को सूचित किया है कि सड़कों, नहरों के निर्माण, पाइपलाइनें/ऑप्टिकल फाइबर और पारेषण लाइनें बिछाने आदि जैसी परियोजनाओं के लिए वन(संरक्षण) अधिनियम, 1980 के तहत केन्‍द्र सरकार का पूर्व अनुमोदन प्राप्‍त करने वाले प्रस्‍तावों जिनमें अनेक गांवों में वन भूमि के उपयोग का लिनीयर अपवर्तन शामिल है, को इस मंत्रालय के दिनांक 3 अगस्‍त, 2009 के उक्‍त पत्र के दूसरे पैरा के खंड (ख), (ड.) और (च) के साथ पठित खंड(ग) में यथा निर्धारित संबंधित ग्राम सभा (सभाओं ) की सहमति प्राप्‍त करने की अपेक्षा से तब तक छूट प्राप्‍त है जब तक इनसे पीटीजी/पीएसी के मान्‍यताप्राप्‍त अधिकार प्रभावित न होते हों।
अनुसूचित जनजाति और अन्‍य पारंपरिक वन निवासी (वन अधिकारों को मान्‍यता) अधिनियम, 2006 की धारा 3(2) की उप-धारा(2) में यह व्‍यवस्‍था की गई है कि वन (संरक्षण) अधिनियम, 1980 में किसी बात के होने के बावजूद, केन्‍द्र सरकार उक्‍त उप-धारा में दिए गए विवरण के अनुसार सरकार द्वारा प्रबंधित उन सुविधाओं के लिए वन भूमि के अपवर्तन की व्‍यवस्‍था करेगी जिनमें पेड़ों की कटाई प्रति हेक्‍टेयर पचहत्‍तर से अधिक नहीं  है । उक्‍त उप-धारा में यह भी व्‍यवस्‍था की गई है कि वन भूमि के उक्‍त अपवर्तन के लिए अनुमति केवल तब दी जाएगी जब इस उप-धारा में उल्लिखित प्रयोजन के लिए अपवर्तित की जाने वाली भूमि प्रत्‍येक मामले में एक हेक्‍टेयर से कम हो; तथा ऐसी विकासत्‍मक परियोजनाओं की स्‍वीकृति इस शर्त के अधीन होगी कि उसकी सिफारिश ग्राम सभा द्वारा की गई है । 

वन भूमि के अपवर्तन के लिए वन (संरक्षण) अधिनियम, 1980 के तहत केन्‍द्र सरकार का पूर्व अनुमोदन प्राप्‍त वाले प्रस्‍तावों पर निर्णय प्रत्‍येक मामले के गुण-दोष के आधार पर किया जाता है । ग्राम सभा या ग्राम सभाओं की सहमति प्राप्‍त करना, जहां अपेक्षित हो, वनेतर प्रयोजन हेतु वन भूमि के अपवर्तन के लिए वन (संरक्षण) अधिनियम, 1980 के तहत अनुमोदन प्रदान करने की अपेक्षाओं में से एक है । 
************
